ઘણા આદરણીય સંતો-મહાત્માઓ પોત પોતાના માર્ગે સમાજનું ચારિત્ર્ય પવિત્ર બનાવે છે, પણ એક સત્ય તરત સામે આવી જાય છે કે જેની પાસે સત્તા છે, અઢળક પૈસો છે, પોતાને રાજા ગણે છે એમની વાસનાની આગ સતત ભભૂકતી રહે છે. એટલે જ દીકરીઓની યોનીશુચીતા સલામત નથી રહી. અહીં મને સ્વર્ગના રાજા ઇન્દ્ર યાદ આવી જાય છે. રામાયણનાં ઉત્તરકાંડમાં બ્રહ્માજી ઇન્દ્રને જણાવે છે, ‘સૃષ્ટિની સુંદરત્તમ રચનાઓમાંથી તત્વ લઈને મેં અહલ્યાનાં અંગ-ઉપાંગમાં સમાવેશ કરીને મેં અહલ્યાની રચના કરી છે.’ સંસ્કૃત શબ્દકોશમાં અહલ્યાનો અર્થ ‘એવી ભૂમિ જે ખેડાઈ નથી’ થાય છે. આટલું જાણ્યા પછી કથા હવે શરૂ થાય છે.